MUISTIO/MN-P

TNO-foorumi

Videoneuvottelu 20.4.2016 klo 12.30 – 13.45

Paikalla:

TEM Ari-Pekka Leminen

OKM Raija Meriläinen

KEHA-keskus: Merja Niemi-Pynttäri, pj.

 Ari Hyyryläinen

VOKES Sakari Saukkonen

Mukana edustus seuraavilta alueilta: Lappi, Pohjanmaa, Keski-Suomi, Pohjois-Savo, Pohjois-Karjala, Etelä-Savo, Satakunta, Varsinais-Suomi, Häme , Uusimaa, Pirkanmaa, Pohjois-Pohjanmaa, Työlinja

1. **Terveiset valtakunnallisesta Elo-ryhmästä alueille**

Raija Meriläinen, OKM

Ari-Pekka Leminen, TEM

**Raija Meriläinen** toi esille OKM:n näkökulmaa valtakunnallisesti. Opetusalalla jäntevöitetään toimintaa turhan ja päällekkäisen työn vähentämiseksi.

 Kärkihankkeina seuraavat:

1. ammatillisen koulutuksen reformi (aikuis- ja nuorisokoulutuksen yhdistäminen)

Reformi vaikuttaa ohjaukseen – entistä parempaa ohjausta tarvitaan

1. opettajakoulutukseen uusia lähtökohtia – opettajuudesta ohjaajuuteen

Opettajankoulutusfoorumin avulla (verkosto, jossa mukana osaajia eri opetuksen organisaatioista) pyritään muuttamaan opettajankoulutusta uudenlaiseen asentoon. Tärkeää ohjauksellisuuden lisäksi on opettajien yhteys työelämään.

 Aiheesta löytyy lisätietoa osoitteesta:

<http://www.minedu.fi/OPM/Tiedotteet/2016/01/opettajankoulutusfoorumi.html?lang=fi>

Lisäksi tuli esille, että opettajien eläköityminen selvitetään ja tulosneuvotteluissa käydään läpi myös sitä, mitä opettajankoulutuksia järjestetään missäkin.

Syntyi keskustelua työvoimakoulutuksen muutoksesta (TEM →OKM). Asia on konkreetilla tasolla vielä kesken, esim. budjettiasiat auki. Osa työvoimakoulutuksesta jää kuitenkin te-hallinnolle, esim yhteishankintakoulutukset. Valtakunnallisessa Elossa 1.6. saa ehkä tästä asiasta uudempaa tietoa. Mainittiin, että Markku Virtanen (TEM) lienee asiassa eniten ajan tasalla.

**Ari-Pekka Leminen** johdatteli diojen avulla keskustelua seuraaviin teemoihin:

* Monialainen ohjaus nuorille ja kaikenikäisille

Eri toimijoiden kannattaa useistakin syistä olla mukana Ohjaamojen toiminnassa.

(ks diassa esitetyt perustelut). Yksi tärkeä nykyisen hallituksen hallitusohjelman lisäksi on **PES (Public Employment Services) strategia**: työllistymisen rinnalla työllistyvyys keskeistä siirtymämarkkinoilla. PES:n uusi rooli: aktiivitoimet, ennakoivuus moninaisten siirtymien toteutumisessa, mahdollistaminen, valmentajarooli, koordinaatio ja kumppanuus …osallisuus …

(Public Employment Services, Contribution to EU 2020, PES 2020 Strategy Output Paper)

Valtakunnallinen ELO –ryhmä tekemässä linjauksia Ohjaamotoiminnan

**elinikäistämiseksi** (käsittelyssä 1.6.2016)

Kaikilla alueilla ei ole vielä Ohjaamoja, mutta Marja Pudas (Kohtaamo-projektista)muistutti, että ohjaamoja on syntymässä lisää, ohjaamojen hyvä valmistelu hakuvaiheessa tärkeää ja 2017 on haettavissa valtakunnallista rahaa ohjaamojen perustamiseen

* Tieto- ja viestintäteknologian hyödyntäminen ohjauksessa

Kohtaamo-projekti etenee tässä omaa vauhtiaan kaiken aikaa, kannattaa seurata asiaa pedanetin sivustolta: <http://www.peda.net/veraja/keskisuomenely/ohjaamot>

Kirsi Suovalkama Työlinjalta tarkentaa: Syksyllä koekäyttöön alusta, todennäköisimmin ensimmäiset koekäyttäjät Työlinjan uraohjauksen psykologit. Verkko-ohjaus tässä vaiheessa kirjoittamalla ohjaamista ja palvelu on tarkoitettu kaikille asiakkaille. Seuraavaksi todennäköisesti Työlinjan koulutusneuvojat tulevat mukaan.

Marja Pudas täydentää: tehtävä on iso ja haasteellinen, koska järjestelmään kytketään monenlaisia muitakin systeemejä, esimerkiksi URA. Lisäksi tulee monentasoista palvelua kevyestä nimettömänä tapahtuvasta vahvan tunnistamisen vaativaan. Marko Kilpeläistä Kohtaamosta voi pyytää palavereihin pitämään aiheesta infoja

* **Elinikäisen ohjauksen tarpeen ja merkityksen näkyväksi tekeminen**

Valtakunnallisessa ELO-ryhmässä tekeillä valtakunnallinen ELO-viestintäsuunnitelma, jota käsitellään 1.6. kokouksessa

TEM:ssä on mahdollisuus kohdentaa lisäresursseja viestintään. Tulossa on mm. noin neljästi vuodessa ”uutiskirje”, tietoa sekä valtakunnallisesti että alueilta

* **ELY:t ja TE-toimistot vuoden 2019 alussa osaksi Maakuntahallintoa**

Miten ministeriöiden ja maakuntien välinen ohjaus (mm. tulosohjaus) tulee valtakunnallisesti menemään – tämä asia vielä auki

Kysymys: tuleeko 18 erilaista tapaa toimia?

* **Myös TE-palvelut kokonaan uusiksi**

On herännyt kysymyksiä – esim miten vahvasti halutaan painottaa muualta ostettuja palveluja? Esimerkki Saksasta: julkinen palvelu voitti vaikuttavuudessa. Hollannissa palattu takaisin julkisten palvelujen käyttöön. Oman osaamisen (TE-palvelut) arvostaminen on tärkeää siirtymävaiheessa.

* **Missä ohjaus sijaitsee?**

Kuka palveluja tuottaa jatkossa? Kumppanuuden merkitys.

Kannattaa nyt jo luoda yhteyksiä maakunnissa, tulevaan valmistautumisen näkökulmasta.

Edellä mainittu PES on tärkeä paperi ohjauksellisen ajattelun suuntaviivojen kannalta

Osaaminen kootaan tutkinnon osista, ohjauksen merkitys korostuu, ja erityisesti henkilökohtaisen ohjauksen (toteutettuna monikanavaisesti)

**2. ELO-yhteistyöryhmien toiminnan tukeminen – tarpeet, toiveet ja mahdollisuudet**

Sakari Saukkonen, Vokes, Jyväskylän yliopisto

Vokes (Sakari Saukkonen, Raimo Vuorinen ja Jaana Kettunen) voi tarjota konsultaatio- ja asiantuntija –apua paikallisille Elo-ryhmille sovituilla tavoilla ja sovituista teemoista. Tämä koskee vuotta 2016. Tarjous on avoin kaikille, asiaa voi tarkentaa ottamalla yhteyttä Sakariin. Tästä heräsi keskustelua TNO- toiminnan laadun arvioinnista, aiheeseen liittyvää kehittelyä on tehty ja tehdään. Sakari on alkanut ELGP:n työn pohjalta alkanut tarkastella teemaa. TEM on myös varannut määrärahaa laatutyöhön valtakunnallisesti. Tarjouksen pohjalta tuli jo joitakin alustavia toiveita (Etelä-Savo, Lappi)

KEHA:n toiminnan kehittämisyksikön mahdollisuudet tukea Elo-toimintaa ovat tällä hetkellä TNo-foorumin tapaamisten organisointi ja ohjaukseen liittyvien valmennusten/koulutusten järjestäminen henkilöstölle. Yksikkö aloitti tässä muodossa toimintansa 1.1.2016, uudet ryhmäpäälliköt aloittaneet 1.4.2016.

**3.Muut asiat**

Toivottiin että heti kesäkuun 1.6. valtakunnallisen Elo-kokouksen jälkeen tavataan virtuaalisesti infotilaisuuden merkeissä, kuullaan uutiset ja päätökset tuoreeltaan. Varsinainen kokous pidetään syyskuussa 2016. Lähetetään kutsu pikaisesti.

Asioita kirjasi

Merja Niemi-Pynttäri, KEHA-keskus , toiminnan kehittämisyksikkö